KIRJALLINEN KYSYMYS E-2802/97 komissiolle esittäjä(t): Nikitas Kaklamanis (UPE) (1. syyskuuta 1997)

Aihe: Euroopan komission myöntämä rahoitus Euroopan vähemmistöjä koskevalle selonteolle

Järjestö nimeltä ¨Minority Rights Group¨, joka pitää päämajaansa Lontoossa (379, Brixton Road, London SW 97DE) sai viime vuonna rahoitusta 118 775 ecua budjettikohdasta B7-7040 (¨Tuki ihmisoikeuksia edistävien järjestöjen tietyille toimille¨) eräälle hankkelle, jota se ryhtyi toteuttamaan huhtikuussa 1996 ja joka viedään päätökseen syyskuussa 1997.

Viime aikoina on julkaistu tämän saman järjestön eräs selonteko, jonka otsikkona on ¨Protection of minority rights in Europe - policy recommendations¨. Tämän selonteon monien epätarkkuuksien joukossa on myös kartta, jossa Kreikan pohjoisosa esitetään muka ¨slaavilais-makedonialaisten¨ asuttamana. Tämä väite on selvästi totuudenvastainen ja sitä voidaan pitää myös täysin tarkoitushakuisena.

Voiko komissio kertoa, onko se rahoittanut edellä mainittua aloitetta, ja jos on, niin millä summalla? Kuinka monta muuta edellä mainitun järjestön aloitetta on saanut tukea Euroopan komissiolta?

Komission jäsenen Hans Van den Broekin komission puolesta antama vastaus (14. lokakuuta 1997)

Komissio antaa yhteisön talousarviosta rahoitettavaa, ihmisoikeuksia ja kansanvaltaistamista edistävää toimintaa ((Asiakirja SEK(96) 378. )) käsitteleviä useita vuosittaisia kertomuksia parlamentille ja neuvostolle. Näistä kertomuksista mainittakoon erityisesti kertomus vuoden 1991 marraskuussa neuvostossa kokoontuneiden neuvoston ja jäsenvaltioiden ihmisoikeuksista, kansanvallasta ja kehityksestä antaman päätöslauselman täytäntöönpanosta ja ihmisoikeuksien ja kansainvaltaistamisen edistämiseksi toteutetuista toimista,joka kattaa lukuun B7/70 ¨Kansanvaltaa ja ihmisoikeuksien suojelua koskeva eurooppalainen aloite¨ ((Asiakirja KOM(96) 672 lopullinen. )) kuuluvat budjettikohdat.

Yhteisön tämän tyyppiselle toiminnalle antaman tuen edellytyksenä on jokaisen hankkeen alustava ja tarkka tutkinta, jolla pyritään varmistamaan, että toteutettavat toimet sopivat yhteen yhteisön toimintalinjojen kanssa.. Tämän vuoksi jokaisen hankkeen yhteydessä edunsaajajärjestön ilmoittamat mielipiteet sitovat vain kyseisiä järjestöjä, eivätkä vaikuta välttämättä komission kantoihin.

Järjestö ¨Minority Rights group¨ (MRG) on puolestaan kansainvälisesti ja alueellisesti hyvin tunnettu vuosia kestäneestä laadukkaasta osallistumisestaan vähemmistöjen suojeluun. Se on saanut yhteisön tukea tiettyihin, vähemmistöjen suojelua koskeviin hankkeisiin. Komissiolla ei ole parlamentin jäsenen mainitsemaa vuosiselvitystä, eikä se voi siten ilmaista siitä mielipidettään. On mahdollista, että hanke on toteutettu tämän kansalaisjärjestön omalla rahoituksella tai muiden rahoituslähteiden avulla.

Lisäksi vuonna 1996 komissio myönsi tukea 95 000 ecua Lontoossa sijaitsevalle MRG:lle, jonka tarkoituksena on kahden vuoden aikana toteuttaa joukko koulutusseminaareja Yhdistyneiden Kansakuntien vähemmistöjä käsittelevissä työryhmissä oleville vähemmistöjen edustajille. Hanke on parhaillaan käynnissä.

Lontoossa sijaitsevan MRG:n muut, komission tukea saaneet hankkeet ovat:

- 1994: 60 000 ecua hankkeelle ¨Communication and networking programme¨, joka pyrki vahvistamaan maailman vähemmistöjen ongelmia koskevan tiedon levittämistä etenkin julkaisujen avulla.

- 1993: 154 360 ecua hankkeelle ¨Programme of the United Nations Declaration on the rights of minorities¨, jonka tarkoituksena oli rahoittaa Kairossa järjestetty, arabimaiden vähemmistöjä käsittelevä konferenssi, joitakin tutkimuksia ja tiedotejulkaisuja vähemmistöjen oikeuksista, rahalliseen tukeen turvautumisesta ja tuen saamisen mahdollisuuksista sekä Yhdistyneissä Kansakunnissa tehtävästä työstä.

- 1993: 30 000 ecua hankkeelle ¨Minority rights group¨, jonka tarkoituksena oli myös vahvistaa kansalaisjärjestön toimintaa vähemmistöjen oikeuksia koskevien julkaisujen ja opetuksen osalta.

- 1992: 40 000 ecua hankkeelle ¨1992 Programme of activities¨

- 1990: 25 000 ecua hankkeelle ¨1990/1991 Programme of activities¨.

Eräs toinen, Suomessa sijaitseva kansalisjärjestön haara on myöskin saanut komissiolta 18 000 ECU:a vuonna 1995 hankkeen ¨Minorities and their right of political participation¨ toteuttamiseksi. Hankkeen avulla pyrittiin järjestämään vähemmistöjä koskeva kansainvälinen seminaari keskustelun aloittamiseksi Yhdistyneissä Kansakunnissa ja Suomen eduskunnassa sekä rahoittamaan seminaaria koskevia julkaisuja.